V zmysle § 18 zákona č. 582/2004 Z. z. je daňovník povinný podať priznanie k dani z nehnuteľností do 31. januára – a to len tí daňovníci, ktorým vznikla daňová povinnosť. To znamená, ktorí zakúpili nehnuteľnosť alebo nadobudli na základe dedičského konania nehnuteľnosť v k. ú. Dvorníky alebo v k. ú. Posádka, podľa stavu k 1. 1. príslušného roka .
V prípade spoluvlastníctva podáva daňové priznanie každý za svoj podiel alebo sa môžu spoluvlastníci dohodnúť, kto z nich podá daňové priznanie (písomnú dohodu treba odovzdať správcovi dane v termíne na podanie priznania). Miestna daň nižšia ako 1,50 € sa nevyrubuje.
Vyrubená daň z nehnuteľností, daň za psa je splatná do 15 dní odo dňa nadobudnutia právoplatnosti rozhodnutia.
Daňovníkom je fyzická osoba alebo právnická osoba, ktorá je vlastníkom psa. Daň za psa sa platí za každého psa staršieho ako 6 mesiacov, ktorý sa zdržiava na území obce.
Daňovník je povinný oznámiť vznik alebo zánik daňovej povinnosti do 30 dní odo dňa odkedy sa pes zdržiava na území obce a psa je povinný nahlásiť do evidencie psov na obecnom úrade v Dvorníkoch a podať priznanie k dani za psa.
Poplatník je povinný ohlásiť obci do jedného mesiaca každú zmenu odo dňa vzniku alebo zániku povinnosti platiť poplatok za komunálne odpady.
Splatnosť poplatku je do 15 dní odo dňa nadobudnutia právoplatnosti rozhodnutia.
Podrobnejšia úprava výberu miestnych daní a miestneho poplatku za komunálne odpady a drobné stavebné odpady je vo Všeobecnom záväznom nariadení obce č.2/2012.
Západoslovenská distribučná spoločnosť vyzýva všetkých vlastníkov nehnuteľností, na ktorých sa nachádzajú nadzemné i podzemné elektrické vedenia v správe Západoslovenskej distribučnej spoločnosti, a.s. na odstránenie takých stromov a iných porastov, ktoré ohrozujú bezpečnosť alebo spoľahlivosť prevádzky vedení distribučnej sústave.
Základné informácie
Dvorníky sú stará vinohradnícka obec na Slovensku v okrese Hlohovec. Prvá písomná zmienka o obci pochádza z roku 1247, ale miestna časť Posádka sa spomína už v r. 1217. Nachádzala sa tu pevnosť chrániaca brod cez rieku Váh. Obec je najväčšia v okrese.
Obecný úrad Dvorníky
Dvorníky 428
920 56 Dvorníky
Slovenská republika
Tel./Fax: 033/744 22 23
IČO: 00312495
Stránkové dni Obecného úradu
|Pondelok
||8.00 – 11.30||13.00 – 15.00|
|Utorok||Nestránkový deň|
|Streda||8.00 – 11.30||13.00 – 17.00|
|Štvrtok||8.00 – 11.30|
|Piatok||8.00 – 11.30||13.00 – 14.00|